
Innledning 

Prosjektet Alternative vurderingsformer i lærerutdanninga hadde sitt utspring fra 3 institusjoner som var involvert i PLUTO-prosjektet, Universitetet i Oslo, Høgskolen i Vestfold og Høgskolen Stord/Haugesund.  Professor Olga Dyste ved UiB ble engasjert i prosjektet som en viktig faglig ressursperson. Senere ble også Tjalve Madsen, Høgskolen i Bergen trukket  inn i prosjektet. 

Det ble søkt midler fra utdannigsdepartementet i to omganger og utarbeidet prosjektplaner både  2001/2002
 og 2002/2003
 (Vedlegg 1 og 2). 

Fra Programstyret i Pluto ble det før prosjektet startet skissert noen premisser for prosjektet. Ved siden av at man ønsket at Pluto - prosjektene ved HSH, HVE og UiO skulle være med i prosjektet, ble det uttrykt ønske om at professor Olga Dysthe, UiB skulle delta. 

Styringsgruppen i prosjektet presiserte selv i oppstarten oppdraget til spesielt å rette seg mot digitale mapper i lærarutdanninga.

Som det går fram av prosjektplanene så har arbeid og ansvar i prosjektet, det meste av tiden, vært organisert i to grupper:

Styringsgruppa har hatt hovedansvar for økonomi og for synergiprega, aksjonsretta tiltak i institusjonene.
Prosjektgruppa har hatt hovedansvaret for forskning, teoriutvikling og innsamling av internasjonale erfaringer med digitale mapper i lærarutdanninga.

I den midterste prosjektfasen valgte man å slå sammen arbeidet i de to gruppene, når det gjaldt faglige spørsmål.  Styringsgruppa hadde det overordna økonomiske ansvaret.  

Følgende fagpersoner har deltatt i prosjektet:

Professor Olga Dysthe, Høgskolen i Bergen, Universitet i Bergen

Høgskolelektor  Tjalve Madsen, Høgskolen i Bergen

Høgskolelektor Hildegunn Otnes, Høgskolen i Vestfold

Høgskolelektor Mattias Øhra, Høgskolen i Vestfold

Professor Trond Eiliv Hauge, Universitetet i Oslo

Prosjektmedarbeidar Anne Line Wittek

Førsteamanuensis Knut Steinar Engelsen, Høgskolen Stord/Haugesund

Høgskolelektor Synnøve Haugen, Høgskolen Stord/Haugesund

Førsteamanuensis Anne Marie Presthus, Høgskolen i Agder, Programstyret PLUTO

Knut Steinar Engelsen har vært prosjektleder og Anne Line Wittek leder for prosjektgruppa.

Arbeidet i prosjektet 

De to gruppene har hatt en rekke møter, hver for seg og sammen.  Her har man søkt å synliggjøre erfaringer med bruk av digitale mapper i de ulike institusjonene med sikte på å skape synergieffekter.   I en kombinasjon med ulike typer virtuelle kommunikasjonsfora, har også møta vært en del av det prosessuelle arbeidet med utvikling av faglige tekster.  

Gjennom prosjektperioden innførte de involverte institusjonene mapper som del av studiekrava og/eller vurderingsordningene i en rekke fag i utdanningene.  Samtidig ble det i alle institusjonene satt i gang kontinuerlige prosesser med sikte på å finne fram til vurderingsordninger som var i samsvar med det pedagogiske opplegget som institusjonene utviklet i løpet av prosjektperioden.  Innføring av mapper må derfor sees på som en naturlig følge av det lærings- og kunnskapssynet som var grunnlaget i  de ulike prosjektene, men også som en endringsagent i det pedagogiske utviklingsarbeidet. 

Noen hovedprinsipper for mappetenkningen i prosjektet 

Et overordnet felles trekk på tvers av alle Pluto-prosjektene har vært et læringssyn som befinner seg innenfor et sosiokulturelt perspektiv. Konstruktivistisk læringsteori, situert læring og samarbeidslæring er alle begreper som har vært benyttet innenfor dette perspektivet. Læring betraktes som sosial aktivitet – hvor de lærende samhandler om og gjennom ulike aktiviteter. Et premiss i Pluto-programmet har vært at arbeidet med IKT gir økte muligheter til samhandling – og dermed også mulighet for reelle organisatoriske- og læringsmessige endringer i lærerutdanningene. Det sosiokulturelle perspektivet krever at studentene er medkonstruktører i sin egen læringsvirksomhet. 

I Pluto-prosjektene ble det fort tatt i bruk arbeidsformer som problembasert læring, prosjektarbeid, casebasert arbeid osv. Dette ga igjen økt studentansvar og endrede student og lærerroller. Som en følge av dette vokste det fram en diskusjon om hva som var hensiktsmessig vurdering av studentenes arbeid og ikke minst ved sluttevalueringen av studentene. Det var bred enighet om at når arbeidsformene til studentene forandret seg, så måtte også dette få konsekvenser for vurderingen av studentene. Her møtte vi i prosjektperioden to problem. For det første så gjorde krav som lå i den daværende Universitets- og høgskolelov   prosessorientert vurdering vesentlig mer kostbar enn den tradisjonelle pensumsbaserte eksamen. I tillegg (og kanskje av den grunn) var det gjort lite systematiske erfaringer med alternativ vurdering i norsk lærerutdanning de senere årene. Dette var, høsten 2000, bakgrunnen for at vi søkte (i to omganger) KUF om midler til å gjennomføre prosjektet ’Alternative vurderingsformer’. 

I Olga Dysthes arbeider understrekes at vurderingspraksis henger sammen med syn på kunnskap og læring. Å gå fra mer tradisjonell vurdering til mappevurdering må knyttes en endring fra troen på at kunnskap er noe som kan overføres til at kunnskap blir konstruert, eller fra en monologisk til en dialogisk kommunikasjonsmodell. Dysthe har hatt stor betydning for teoriutviklingen i prosjektet og vært en pådriver i arbeidet med publisering. 

Prosjektet ble etter hvert konsentrert om mappevurdering, og da fortrinnsvis elektroniske mapper. Formålet for prosjektet har vært å styrke sammenhengen mellom undervisning og evaluering og å finne arbeidsformer som på samme tid kunne fungere som redskap for både læring og vurdering.

I vårt arbeid har  begrepet ’mappe’ omfattet både en samling av faglige arbeid gjort over en lengre tidsperiode, og de metareflektive prosessene som er knyttet til arbeidet med samling, refleksjon og utvalg.  Innholdet i studentenes ’mappe’ bør inneholde flest mulige typer arbeid som er aktuelt å arbeide med og vurdere i lærerutdanningssammenheng. Å arbeide med ’mapper’ omfatter både kritiske fagrefleksjoner og refleksjoner om egen læringsprosess, både prosess og produkt har vært viktig. 

Når vi bruker begrepet digital mappe så mener vi noe mer enn at papirmapper overføres til digital form.  I definisjonen som har blitt brukt i prosjektet setter vi følgende krav til at begrepet kan benyttes:
1. Mappen lagres og organiseres digitalt

2. Mappen er et læringsredskap og en læringsarena som bygger  på de samme pedagogiske prinsipp som ikke-digitale mapper

3. I arbeidet med mappene benyttes  mediespesifikke virkemidler i læringsprosesser og dokumentasjon

4. Mappen er (mer eller mindre) åpen og tilgjengelig for andre

Beskrivelse av aksjoner ved de ulike institusjonene

Høgskolen Stord/Haugesund 

I HSH sitt PLUTO-prosjekt har studentene brukt mer av sin studietid til egen studieaktivitet og til refleksjonsarbeid knyttet til praksis i skole og barnehage. Med dette utgangspunktet ble fokus satt på studentaktive læringsformer og praksis-/teorirefleksjon i et læringsmiljø der IKT ble utprøvd, både som verktøy i faga og som virtuell samarbeidsarena for de ulike aktørene i utdanningene.  Som sentral føring for prosjekt ble videre lagt til grunn at man skulle utvikle vurderingsordninger som reflekterer det didaktiske og faglige opplegget.  

I dette bilde, og med utgangspunkt i erfaringer fra andre PLUTO-institusjoner, satte prosjektet fokus på bruk av mapper som pedagogisk verktøy og som sentralt element i vurderingsarbeidet.  Mapper ble her sett på både som ei vurderingsordning, som er en naturlig følge av endringene i det faglige og didaktiske opplegget, og som et strategisk tiltak for å framskynde endringer i læringsarbeidet.

Fra og med studieåret 2003/2004 er mapper innført som hele eller vesentlig del av vurderingsgrunnlaget i alle fag i førskole- og allmennlærerutdanningen. De ulike fagene har valgt noe ulike ordninger, men for alle faga gjelder at mappene i hovedsak er strukturert og formidla gjennom digitale fora.  Både ClassFronter (nettbasert læringsplattform – LMS) og åpne web-sider blir brukt.

Det blir også nå iverksatt tiltak for å overføre erfaringer med digitale mapper til andre utdanninger ved høgskolen.

Link til eksempel på individuell mappe

Link til eksempel på kollektiv mappe

Høgskolen i Vestfold 

Gjennom sitt PLUTO-prosjekt har Høgskolen i Vestfold igangsatt et grunnleggende systemtiltak hvor teknologi og læreprosesser settes inn i et langsiktig perspektiv.  I et læringsmiljø, der bærbare datamaskiner og trådløse nettverk ble innført, søkte en å gjennomføre endringer som gikk i retning de læringsteoretiske, organisatoriske og teknologiske føringer som ligger til grunn for prosjektet.  Et sosiokulturelt perspektiv på læring og en sterkere og mer fleksibel tiknytning til praksisfeltet, var som tidligere nevnt, sentrale aspekt i disse føringene.  

Ved HiV er det blitt, som en videreføring av erfaringene fra forsøksklassene i PLUTO prosjektet, lagt opp til nye studentevalueringssystemer basert på digital mappevurdering. I alle fag i både førskole- og lærerutdanningen skal det benyttes mapper som del av vurderings- og ekseamensgrunnlaget. 

Implementeringen av mappearbeidet ved avdelingen følger Høgskolens instruks for vurdering
 under punktet: Instruks for mappevurdering. 
Studieåret 2003/2004 har også HiVE lagt vekt på å bygge opp kollaborative læringssituasjoner, der bruk av hypertekst er et sentralt virkemiddel.  I den forbindelse kan en også vise til vellykkede forsøk med å bygge opp studentgrupper på tvers av institusjoner.  Her har en samarbeidet både med NTNU og Høgskolen Stord/Haugesund.

I utforming og formidling av de digitale mappene benyttets både nettbasert læringsplattform (LMS), Microsoft Frontpage og andre HTML-verktøy.  Hele bygningsmassen er utstyrt med trådløst LAN og HIVE har organisert en egen innkjøpsordning for bærbare pc’er til studentene.  
Se ellers:

Mer om HIVE’s opplegg for mappevurdering 
.
Link til studentmapper
.
Lin til HiVE’s evaluering og rapporter
.
Universitetet i Oslo/ILS 

Mappearbeid og mappevurdering er et av de fire hovedelementene i IKT-reformen ved ILS. Det har en integrert plass i det distributive læringsmiljøet som er bygd opp rundt webstrukturer, elektroniske læringsplattformer og fysiske møter med studentene. Mappearbeidet hviler på en grunnleggende endring i arbeids- og læringsformer i det praktisk-pedagogiske studiet, noe som bl.a. er knyttet til problem- og prosessorienterte arbeidsoppgaver for studentene. Caseoppgaver i pedagogikk er innført for å bygge bro mellom teori og praksis i studiet. Det siste hovedelementet i reformen er en nyorganisering av kontakt- og samarbeidsformer mellom ILS og praksisskolene gjennom partnerskoleløsninger. 
Mappearbeidet er organisert slik at det griper inn i alle fag (pedagogikk og fagdidaktikk) ved instituttet og i praksisfeltet i skolen. 

Eksamensform og omfang:
Mappevurdering er innført som dokumentasjons- og eksamensform i samtlige fag ved instituttet fra og med studieåret 2002-03. Dette gjelder både heltids- og deltidsstudiet. Fra høsten 2003 er også studenter i det nye lektor- og adjunktprogrammet med i ordningen, men dette gjelder i første rekke ex. paed. studiet basert på 10 studiepoeng. Totalt er 450-500 studenter i de ulike studiene involvert i ordninger med mappevurdering.


Eksamensformen i PPU-studiene er todelt. Studentene: 1) går opp til en individuell og integrert muntlig eksamen i pedagogikk og et fagdidaktisk fag med basis i innleverte mapper, 2) leverer inn sine mapper til en ”ren” mappeeksamen i det andre fagdidaktiske faget.

Mappearbeid og elektroniske løsninger:

Arbeidet med mappene er en integrert del av undervisningen på ILS og praksissituasjonen i skolen for studentene. Mappearbeidene integrerer teori og praksis i studiet. Det er satt faste rammer for hvilke oppgaver som inngår i studentenes læringsmapper og som legges frem til eksamen. Utviklingen og produksjon av mappearbeidene er basert på ustrakt bruk av digitale medier (elektronisk læringsplattform, websider m.m.) og studentsamarbeid. 

Innleveringen av mapper til eksamen skjer på to måter. Hovedordningen er at studentene leverer inn en skriftlig mappe. Dette er en redigert utskrift fra det elektroniske lagringsmediet. Under muntlig eksamen har de anledning til å hente ut egne presentasjoner fra nettet eller andre elektroniske lagringsmedium. Instituttet har eksperimentert med flere måter å la studentene levere digitale mapper som sluttprodukt. I perioden 2002-2003 prøvde rundt 50 studenter i tre kull ut løsninger med innlevering av CD-rom til eksamen. Løsningen baserte seg på egne hjemmesider til studentene hvor mappearbeidene var presentert og illustrert i hypertekststruktur. Instituttet arbeider videre med disse løsningene i 2003-2004 innenfor de elektroniske læringsplattformene.

Link til modell for læringsmapper i pedagogikk 2003-2004

Link til eksempel på nettbaserte mappearbeider 2002-2003 i samarbeid med skoler:

· Fløysbonn skole
 (se link til Prosjekter og link til Modellforsøk med IKT)

· Lørenskog videregående skole
 (PLUTO/IKT prosjekt)

Link til Eksempel på CD-mappe
 2002 (forsiden)

Noen erfaringsfortellinger 
Erfaringer fra arbeid med læringsmapper på¨ILS er lagt ut på studentsiden: Studentblikk på PPU-studiet. Disse vurderingene viser at studentene i stor grad synes mappevurdering er en god måte å vise forståelse og anvendelse av kunnskap på.  Studentenes vurderinger kan leses fra disse nettsidene:

Om arbeidsformen her
.   
Om ulike mappeoppgaver her
.   

Om bruk av IKT i mappesammeng her
.
Lærerstudenter fra HiVE og HSH forteller om hvordan de opplevde de digitale redskapene som aspekt ved ulike mappeprosjekter.  Ett av de prosjektene som beskrives er et tverrinstitusjonelt samarbeidsprosjekt mellom HIVE og HSH der studentene ble satt sammen i grupper på tvers av institusjonene.    Tema for dette prosjektet var analyse av mellomkrigsromaner.  Her forteller studentene både om hvordan de opplevde IKT generelt og om hvordan eksempelvis chat viste seg å være en svært egnet kommunikasjonsform.  
Les fortellingene her
 og her

Oppsummering av erfaringene
I 2002/2003 ble det holdt to fellesmøter med sikte på å beskrive og analysere de ulike ordningene for mappevurdering ved de tre samarbeidende institusjoner. Samtidig ble søkelyset rettet mot rammebetingelser og forutsetninger for underveis- og sluttvurderingen. 
De foreløpige analysene tilsier at det er behov for å vie rammebetingelsene for mappevurderingen stor oppmerksomhet i det videre utviklingsarbeidet. Dette gjelder bl.a. i forhold til størrelse på fag/moduler, eksamensløsninger,veiledning og underveisvurdering, vurderingskriterier og sensorløsninger.
Størrelse på fag/moduler 

De tre lærerutdanningsinstitusjonene opererer med ulike studieordninger og omfang på sine studiefag. Noen fag i allmennlærerutdanningen kan for eksempel strekke seg over 2 år, de har forskjellig poengstørrelse, de kan være organisert i perioder eller strekke seg jevnt gjennom studieåret. I den ettårige praktisk-pedagogiske utdanningen vil et fagdidaktisk fag på 15 studiepoeng inkludere praksisopplæring i skolen og måtte inkludere praksiskunnskap i skolen som dokumentasjonsgrunnlag. Slike forhold setter ulike rammer for form og omfang på mappearbeidene, hvilket igjen får konsekvenser for vurderingsløsningene. 

Eksamensløsningene

De tre lærerutdanningsinstitusjonene har laget ulike eksamensordninger. Ved ILS utgjør studentenes mappedokumenter/produkter selve eksamensgrunnlaget. På høgskolene i Vestfold og Stord benyttes studentmappene i de fleste tilfelle som ett av flere dokumentasjonsgrunnlag for sluttvurderingen. I noen tilfelle teller innleverte mappeprodukter 50 % av sluttvurderingen, mens andre skriftlige eller muntlige eksamener utgjør resterende andel. Konsekvensene av slike forskjellige ordninger for studieprosesser og vurdering bør analyseres videre.

Veiledning og underveisvurdering

Eksamen og sluttvurdering av studentene påvirkes av hvordan det settes krav til innlevering og vurdering av mappearbeider underveis i et studium. De tre lærerutdanningsinstitusjonene har ulike modeller for oppgaveinnleveringer og krav til avsluttende vurderingsmapper. Dette gjør det vanskelig å sammenligne løsningene og vurdere læringskvalitet. Ved ILS har en valgt løsninger som forutsetter at studentene gjør seg ferdig med et antall oppgaver på ulike tidspunkt i det ettårige løpet, og som skal leveres til avsluttende mappeeksamen. Studentenes valgfrihet er knyttet til tematiske fordypninger eller forgreininger på gitte oppgaver underveis i studiet, og er i mindre grad knyttet til valg av oppgaver innenfor en større samlemappe. De andre institusjonene gir studentene større frihet til å komponere sine sluttmapper med basis i samlemapper. Disse ulike løsningene setter ulike betingelser for veiledning, underveisvurdering og avsluttende vurdering.

Vurderingskriterier

Prosjektet har ikke gitt anledning til å fordype seg grundig nok i spørsmål som knytter seg til innholdskrav til mappearbeider og kriterier for sluttvurdering av studentene. Dette gjelder ikke minst hvilke krav som skal settes til bruk av og integrasjon med digitale medier. Feltet må vies betydelig oppmerksomhet videre.

Sensorløsninger

Institusjonene har erfart at mappevurdering er en sårbar løsning i forhold til bruk av eksterne sensorer. Det ble derfor tatt initiativ til å forsøke alternative løsninger på dette området. På ILS valgte en våren 2003 å sløyfe de eksterne sensorene til den integrerte muntlige eksamen basert på læringsmapper. Det ble kun brukt to interne sensorer, en i pedagogikk og en i fagdidaktikk. Ordningen videreføres i kommende studentkull. Erfaringer med slike løsninger må utvikles videre.  Ved HSH har man valgt å holde på ekstern sensor ved eksamen i noen fag, mens man i andre fag har valgt andre ordninger.
Publisering

Publisering av arbeidet i prosjektet er gjort på ulike måter, nettpublisering via nettportalen LUNA, i internasjonale forskningstidsskrift, på forskningskonferanser og ved å gi ut en artikkelsamling.  

Nettpublisering via LUNA

Prosjektet alternative vurderingsformer har hatt ansvaret for og lagt mye arbeid ned i seksjonen for digital mappevurdering som er lagt ut i fokusområdene på det nasjonale nettstedet for IKT i lærerutdanning, LUNA. Under området digital mappevurdering
 har prosjektet hatt ansvar for:  

· En orientering om endringer i Lov om Universitet og høgskole som ga konsekvenser for vurdering av studentens arbeid i prosjektperioden. Spesielt er §50, pkt. 1 og 2 trukket fram.

· En mer generell orientering om mappevurdering. Her tas opp hva mappevurdering er og det gis teoretiske perspektiv på mappevurdering. I tillegg er lagt inn en film om mappevurdering og ulike foredrag om mappevurdering. 

· En omfattende artikkel som belyser hvordan digitale mapper kombinert med hypertekstuell skriving kan være et bidrag til felles meningsskapende læring. Det gis teksteksempler og teoretiske begrunnelse for arbeidet. 

· Efarings- og praksifortellinger fra prosjektene ved HiB, HVE og UiO. Der er i tillegg lagt inn ’studentstemmer’ fra HSH, HVE og UiO.

· En orientering om erfaringer gjort i Finland og USA. I tillegg er det lagt inn linker til generelle digitale inngangsporter for fagstoff om alternative vurderingsformer og mappevurdering 
Publisering i internasjonale forskningstidsskrift med bedømmelse (referee): 

DYSTHE, O. og ENGELSEN, K.S. Portfolios and Assessment in Teacher Education in Norway. A Theory Based Discussion of Different Models in Two Sites,  i Assessment and Evaluation in Higher Education, Carfax Publishing Limited (under trykking)

Publisering i artikkelsamling 

DYSTHE O. og ENGELSEN K.S. (2003): Mapper som pedagogisk redskap. Perspektiver og erfaringer. Abstrakt forlag, Oslo.  
Utdrag fra boka er publisert på LUNA-veven her
.
Eksemplene som blir presentert i boka, er hentet fra høyere utdanning. Mange av artiklene er blitt utviklet gjennom diskusjoner i prosjektgruppa for ”Alternative vurderingsformer i lærarutdanninga”. Boka må derfor også sees på som en del av den faglige rapporteringa fra  prosjektet. Men for å gi et breiere bilde av hvordan mapper blir brukt, har vi også med noen eksempel på spennende og nytenkende mappeprosjekt i andre utdanninger.  

Eksamens- og vurderingsformene i en utdanning vil alltid sette sterkt preg på læringsformene.  Skal man i vesentlig grad endre arbeidsformene, må man derfor også gripe fatt i  vurderingsformene slik at læringsaktiviteter og vurdering  går hånd i hånd.  Dette var utgangspunktet og hovedmotivasjonen for å lage  artikkelsamlinga ”Mapper som pedagogisk redskap.  Perspektiver og erfaringer”. Mapper representerer ett alternativ til tradisjonell skoleeksamen, og alle artiklene i boka viser at det å ta i bruk mapper får konsekvenser for hele læringsmiljøet.  

Artikkelsamlingen består av 3 hoveddeler.  Del I tar opp generelle tema som dreier seg om bruk av mapper som lærings- og vurderingsredskap, del II presenterer eksempler fra lærerutdanning og del III eksempel fra andre utdanninger. Del I og II presenterer mye av det arbeidet som er gjort i prosjektet ’Alternative vurderingsformer’ og PLUTO-prosjektet i sammenheng med det. 

· I innledningsartikkelen forklarer Olga Dysthe og Knut Steinar Engelsen noen sentrale begreper knyttet til prosjektets mappetenkning og ulike mappetyper karakteriseres.  I tillegg presenterer de internasjonale tendenser innenfor feltet høyere utdanning mappediskusjonen i Norge oppsummeres.

· I den første artikkelen i del I plasserer Olga Dysthe mapper som lærings- og vurderingsform innenfor et sosiokulturelt perspektiv.   

· Line Witteks utgangspunkt i neste artikkel er at innenfor et sosiokulturelt perspektiv gir det ikke mening å se på studenters læring som isolert fenomen uten å se den i lys av den sosiale konteksten og de redskapene de har til disposisjon i læringsarbeidet. Ny teknologi har ført til at papirbaserte mapper blir avløst av digitale mapper i stadig større grad. 

· Hovedspørsmålet i artikkelen til Hildegunn Otnes er ”Er en mappe en arkivskuff eller en læringsarena?” Bakgrunnen for spørsmålet er at læringspotensialet som ligger i det digitale mediet i altfor liten grad blir utnyttet. 

· Det digitale er også tema for Knut Steinar Engelsens artikkel, der han gir  en oversikt over sentrale digitale redskap som er tatt i bruk av de institusjonene som deltar i prosjektet Alternative vurderingsformer i lærerutdanninga.  

· Line Wittek og Olga Dysthe presenterer i artikkelen ”Kvalitetskriterier og vurdering” ulike tilnærminger til vurdering og argumenterer for at kriteriebasert vurdering av mapper forutsetter at en både synliggjør og drøfter med studentene hvilke kvalitetskriterier som blir lagt til grunn for vurderinga. 

Del II av boka inneholder mange eksempler fra PLUTO-prosjektene både innen praktisk pedagogisk utdanning og allmennlærerutdanning. 

· Først presenterer imidlertid Tjalve Madsen i en artikkel noen av de internasjonale erfaringene som er omtalt i faglitteraturen, spesielt forsøk som bygger på sosiokulturelle perspektiv på læring.  Eksempler er henta frå Australia, USA, Sverige og Finland.  

· Trond Eiliv Hauge gir i neste artikkel en oversikt over sentrale forhold ved mappeordningen på ILS (UiO), med spesiell fokus på pedagogikkfaget, men også med referanse til andre fag.  Hauge ser bruk av mapper i et virksomhetsteoretisk perspektiv og får dermed tydelig frem hvordan læringsmappene inngår som et element i en kompleks helhet. 

· I artikkelen ”Digitale mapper i lærarutdanninga” drøfter Dysthe og Engelsen erfaringer fra PLUTO prosjektene ved allmennlærerutdanningene ved høgskolene i Vestfold og Stord/Haugesund. De presenterer i artikkelen en analysemodell for mappeprosesser basert på sosiokulturell teori og bruker modellen til å drøfte to eksempel på fagmapper fra hver høgskole. 

Presentasjoner på tre ulike internasjonale forskningskonferanser

1. Ved NERA/NFPF sin konferanse i  Tallin 7-9 mars 2002, ”Education and Cultural Diversities” hadde prosjektet sitt eget symposium ledet av professor Olga Dysthe og professor Trond Eiliv Hauge: “Portfolios and Collaborative Knowledge Building in ICT-oriented Teacher Education.” Ved siden av å lede symposiet og diskusjonen der, presenterte deltakere fra prosjektet følgende foredrag/innlegg:

· DYSTHE, O. Theoretical background for portfolios as learning and assessment tools in teacher education. Link

· HAUGE, T.E. Portfolios and case based learning as interactive mediators for professional knowledge building. Link

· ENGELSEN, K.S. Reflection and collective knowledge building structured through a database dialogue. Link

· OTNES, H.: Collective digital text development in teacher education. Hypertext and dialogism in digital portfolios.  Link

· WITTEK, L. Key issues in collaborative learning processes related to portfolios. Link

2. Prosjektet ble også presentert ved The Joint Northumbria/EARLI Assessment Conference i Newcastle 28 – 30 august 2002, 'Learning Communities and Assessment Cultures: Connecting Research’ med følgende ’papers’ / presentasjoner:

· HAUGE, T.E. & WITTEK, L.Portfolios as mediators for collaborative learning and professional development in a distributed environment of teacher education

· DYSTHE, O. & ENGELSEN, K.S. Digital portfolios as a learning tool. A theory based discussion of different models based on empirical examples from teacher education

3. Prosjektet på ILS ble presentert på 10th European Conference for Research on Learning and Instruction (EARLI), 26-30 august 2003, Padova, Italia. Det fremlagte paper inngikk i et invitert symposium med tema Assesment in Teacher Education, og med deltakere fra Nederland, Israel, England, foruten Norge.

· HAUGE, T.E. & WITTEK, L (2003):  Learning portfolio and ICT as cultural artifacts in teacher education

